དེ་དང་ཕྱོགས་མཚུངས་ཕྱི་ལོ་༢༠༡༣ཟླ་༥ཚེས་༢༤ཉིན་རྒྱ་ནག་དམར་ཤོག་སྲིད་གཞུང་གིས་འབྲི་རུ་རྫོང་སེབ་ཁྲ་རྫ་རྒན་གྱི་རི་རྒྱུད་དང་འབྲེལ་བའི་གནས་རི་གྲགས་ཅན་ནགས་ལྷ་ཛམ་བྷ་ནས་གཏེར་ཁ་སྔོག་འདོན་གྱི་ལས་གཞི་འགོ་བརྩམས་སྐབས།ས་གནས་ཡུལ་མི་༤༥༠༠ལྷག་འདུ་འཛོམས་གྱིས་ཞི་རྒོལ་གནང་བ་དང་།ས་གནས་སྲིད་གཞུང་གི་དྲག་ཆས་དམག་མི་འབོར་ཆེན་ཆེད་གཏོང་གིས་ཡུལ་མིའི་ཞི་རྒོལ་ལ་དྲག་གནོན་བྱེད་རྩིས་བྱས་ཀྱང་།ས་གནས་མང་ཚོགས་ཀྱིས་ནགས་ལྷའི་ཕྱོགས་ནས་གཏེར་ཁ་སྔོག་འདོན་མི་ཆོག་པའི་ཁར།རྒྱ་ལམ་བཟོ་བ་དང་།གློག་འཕྲིན་གཏོང་ལེན་གྱི་ལྕགས་སྡོང་འཛུགས་པ།གློག་བསྒྱུར་ས་ཚིགས་བསྐྲུན་པ་སོགས་མི་བྱེད་པའི་རེ་བ་ཞུས་པར་བརྟེན་ནས།འབྲི་རུ་རྫོང་གིས་གཏེར་ཁ་སྔོག་འདོན་གྱི་ལས་གཞི་དེ་གནས་སྐབས་སུ་ཕྱིར་འཐེན་བྱེད་དགོས་བྱུང་བ་རེད།